सामग्री: सचिन वाझे

अटक झाल्यानंतर मुंबई पोलिसांनी सचिन वाझे यांचं निलंबन करण्यात आलं आहे. दुसऱ्यांदा सचिन वाझे यांना पोलीस दलातून निलंबित करण्यात आलं आहे. 

हिरेन प्रकरण पुढे आल्यावंतर याआधी वाझे यांची क्राईम ब्रांच मधून साईट ब्रांचला बदली झाली होती. पण अटकेनंतर मात्र आता त्यांचं निलंबन करण्यात आलं आहे.    

13 मार्च रोजी 12 हून अधिक तासांच्या चौकशीनंतर रात्री 11 वाजून 50 मिनिटांनी सचिन वाझे यांना NIA नं अटक केली. त्यानंतर काल (रविवारी) म्हणजे 14 मार्च रोजी त्यांना NIA च्या कार्यालयात आणलं गेलं. काल दिवसभरात बऱ्याच घडामोडी घडल्या. त्या आणि आज काय होणार आहे, याचा आढावा आपण घेऊया.

आज (15 मार्च) काय होईल?

सचिन वाझे यांच्या वकिलांनी सेशन्स कोर्टात अर्ज दाखल करून दावा केलाय की, सचिन वाझे यांना NIA ने केलेली अटक अवैध आहे. 

NIA ने रिमांडची कॉपी न दिल्याचं वाझेंच्या वकिलांनी कोर्टाला सांगितलं. या प्रकरणावर आज (15 मार्च) सेशन्स कोर्टात संध्याकाळी 4 वाजता सुनावणी होणार आहे.

दुसरीकडे, सचिन वाझे यांचे वकील मुंबई हायकोर्टातही धाव घेणार आहेत. वाझेंच्या अटकेला हायकोर्टात आव्हान दिलं जाणार आहे. 

आज सेशन्स कोर्टात काय होतं आणि हायकोर्टात आव्हान दिल्यानंतर पुढे काय होतं, हे पाहावं लागेल. शिवाय, NIA कडून पुढे काय पावलं उचलली जातात, हेही पाहणं महत्त्वाचं ठरेल.

काल (14 मार्च) दिवसभरात काय घडलं?

सचिन वाझे यांना अटक झाल्यानंतर रुग्णालयात नेण्यात आलं होतं. कारण 14 मार्चला जेव्हा त्यांना NIA च्या कार्यालयात आणलं गेलं, तेव्हा त्यांच्या हाताला आयव्ही लावलेलं होतं. बीबीसी मराठीच्या कॅमेऱ्यात त्यांच्या हाताला आयव्ही लावल्याचं कैद झालं होतं.

स्कॉर्पिओ गाडीत स्फोटकं आढळली होती.

त्यानंतर काल NIA कार्यालयाच्या आवारात पांढऱ्या रंगाची इनोव्हा कारही दिसली. ही कार स्कॉर्पिओ गाडीचा पाठलाग करत होती, अशी शक्यता वर्तवली जातेय. त्यामुळे ही इनोव्हा कार NIA च्या कार्यालयाच्या आवारात आणल्यानं शंकांना दुजोरा मिळताना दिसतोय.

दुसरीकडे, सचिन वाझे यांच्यासोबत CIU विभागात काम करणारे सहकारी API काझी आणि इतर दोन कॉन्स्टेबल यांचीही NIA नं चौकशी केली. यात काय निष्पन्न झालं किंवा काय माहिती मिळाली, हे अद्याप समोर आलं नाही. मात्र, हे तिघेजण सचिन वाझे यांच्यासोबत काम करत असत.

दिवसभर हे घडल्यानंतर कालच (14 मार्च) रात्री सचिन वाझे यांची तब्येत खराब झाली होती....\nमागील सामग्री खालीलप्रमाणे सारांशित केली जाऊ शकते:
उद्योगपती मुकेश अंबानी यांच्या घराबाहेर सापडलेल्या स्कॉर्पिओ गाडीत जिलेटीनच्या कांड्या सापडल्याच्या प्रकरणात मुंबई पोलिसातील API सचिन वाझे यांना राष्ट्रीय तपास यंत्रणेनं (NIA) अटक केली आहे. 13 मार्च रोजी ही अटक झाली, त्यानंतर NIA च्या हालचाली वेगवान झाल्यात.